Ülalsõiduteega betoonkaarsild

**Ülalsõiduteega betoonkaarsild** on ülalsõiduteega betoonkaarsild.

Ülalsõiduteega kaarsildade eelkäijad olid kivikaarsillad. Maailma vanim säilinud lahtiste viklitega segmentkaarne Anji sild Hiinas Hebeis ehitati 7. sajandi alguses. Sama tüüpi 20. sajandi alguses valminud suureavaliste kivikaarsildade (näiteks Adolphe sild Luxembourgis ja Friedensbrücke Plauenis) sildeavad ületasid 80-meetrise pikkuse. 

## Varased kaarsillad
1910. aastal valmis Uus-Meremaal Aucklandis raudbetoonist ülalsõiduteega Graftoni sild, mille 97-meetrine peasille oli valmimishetkel betoonkaarsildadest maailmas pikim.

1911. aastal ehitati Tais Bangkoki kesklinnas betoonist jalgsild Pi Kun dekoratiivste postidega, mis tänapäeval on ajaloomälestis. Samal aastal valmis jalgsild Roomas üle Tiberi jõe – François Hennebique'i patendi järgi ehitatud 100-meetrise sildeavaga Ponte del Risorgimento (valmimise ajal sildeulatuselt maailma pikim betoonkaarsild) .

Aastatel 1910–1920 ehitati hulk tähelepanuväärseid raudbetoonist tehtud kaarsildu Ameerika Ühendriikides, sealhulgas Monroe Streeti sild (peasille 86 m) ja Sunset Boulevardi sild Washingtonis, Fernbridge Californias, Colorado Streeti sild Pasadenas (peasille 71 m), Big Black River Railroad Bridge Mississippis ning Detroiti-Superiori sild Clevelandis.

Euroopas lõid sellal oma esimesi betoonkaarsildu Eugene Freyssinet (Pont de la Libération Prantsusmaal Lot-et-Garonne'is (peasille 96 m) ja Robert Maillart (Zuozi sild Graubündenis, valminud 1901).

## Freyssinet ja Maillart
Freyssinet' ja Maillarti peateosed sillaehituses sündisid 1930. aastal, kui valmisid Prantsusmaal Bresti lähedal Plougasteli sild (silded 130 m) ja Šveitsis Graubündenis Salginatobelbrücke (kaarava 90 m).

## Suureavalised kaarsillad
Suure sildeavaga betoonkaarsildadest on silmapaistvad näiteks 1943. aastal ehitatud Sandö sild Rootsis Västernorrlandis (sille 264 m), 1963. aastal valminud Arrábida sild Portugalis Portos (sille 270 m) ja 1964. aastal valminud Gladesville'i sild Austraalias Sydneys (sille 305 m).

Tänapäeval ehitatakse arvukalt suureavalisi kaarsildu Hiinas.

Pikima sildega betoonkaarsillad maailmas on ülalsõiduteega sillad Hiinas: 1997. aastal ehitatud Wanxiani sild Chongqing Shis (sille 420 m) ja 2016. aastal valminud Qinglongi raudteesild Hubeis (sille 455 m). Enne neid oli pikim 1980. aastal ehitatud 390-meetrise peasildega Krki sild Horvaatias.

## Baltimaades
Baltimaades on tähelepanuväärseid ülalsõiduteega betoonkaarsildu Kuradisild Tartus (valminud 1913), Sindi-Lodja sild Edela-Eestis (1933; projekti autor Nikolai Leyden), Sigulda sild Lätis üle Koiva jõe (1937; projekti autor Kārlis Gailis) ja 83 m sildeavaga Ogre jalakäijate sild Lätis (1966).

## Ülalsõiduteega betoonkaarsildu
### Ameerika Ühendriikides


Fernbridge.JPG|Fernbridge Californias (1911)
Colorado street bridge sunset view from park.jpg|Colorado Streeti sild Pasadenas (1913)
Sunset Boulevard Bridge.jpg|Sunset Boulevardi sild Washingtonis (1913)
Big Black River Railroad Bridge.jpg|Big Black River Railroad Bridge Mississippis (1917)
Detroit-Superior.jpg|Detroiti-Superiori sild Clevelandis (1918)
Robert Street Bridge from N.jpg|Robert Streeti sild Saint Paulis (1926)
Cornwall Bridge, CT.jpg|Cornwalli sild Connecticutis (1930)
Lamar Boulevard Bridge 20160904200840.jpg|Lamar Boulevardi sild Austinis (1942)
Natchez Trace Parkway - Double Arch Bridge Profile - NARA - 7720584.jpg|Natchez Trace Parkway Bridge Tennessees (1994)


### Hiinas

Jiangjiehe Bridge in 2008 before the Goupitan reservoir filled the valley below.jpg|Jiangjiehe sild Guizhous (1995; sille 330 m)
Wanxian Yangtze River Bridge.JPG|Wanxiani sild Chongqing Shis (1997; sille 420 m)
Qinglong Railway Bridge.jpg|Qinglongi raudteesild Hubeis (2016; sille 455 m)
MeixiheRailwayArchConcrete.jpg|Meixihe raudteesild Chongqing Shis (2022; sille 340 m)


### Venemaal ja Ukrainas

Монастирській острів та мости (cropped).jpg|Merefo-Hersoni raudteesild üle Dnepri jõe (1932)
Хмаринки над мостом.jpg|pisi|Preobraženski sild üle Dnepri jõe Ukrainas Zaporižžjas (1952; üldpikkus 738 m)
Kommunalny Bridge, Krasnoyarsk.jpg|Kommunalnõi most Venemaal Krasnojarskis (1961; peasille 158 m)
Night in Yekaterinburg (June '22) - 4.jpg|Makarovi sild Venemaal Jekaterinburgis (1959; rekonstrueeritud 2021)


### Baltimaades

Kuradisild talvel.JPG|pisi|Kuradisild Tartus (1913)
Sindi-Lodja sild 2023.jpg|Sindi-Lodja sild (1933)
Bridge over the River Gauja - panoramio.jpg|pisi|Sigulda sild Lätis (1937)
Arched Pedestrian bridge.jpg|Ogre jalakäijate sild Lätis (1966; sille 83 m)


### Mujal maailmas


Grafton Bridge Panorama Auckland.jpg|Graftoni sild Uus-Meremaal Aucklandis (1910)
Tevere - PonteRisorgimento1.JPG|Ponte del Risorgimento Roomas (1911; sille 100 m)
Villeneuve-sur-Lot - Pont de la Libération -122.jpg|Pont de la Libération Lot-et-Garonne'is (1919; sille 96 m; Eugene Freyssinet)
Vessy pont.jpg|Pont de Vessy Šveitsis Genfis (1936; sille 56 m; Robert Maillart)
Bridge over the Tara river, near Žabljak, Montenegro 02.jpg|Đurđevića Tara sild Montenegros (1940)

Ponte da Arrábida by António Amen-2.jpg|Arrábida sild Portugalis Portos (1963)
IMC-EC0-00233G (25655464948).jpg|Van Stadensi sild Lõuna-Aafrika vabariigis (1971)
Brücke Krk-Festland.JPG|Krki sild Horvaatias (1980; peasille 390 m) 


## Viited